Projekt z matematickej štatistiky pre 4.A v š. r. 2018/2019

Štatistická závislosť znakov

Obsah projektu: Štatistický súbor obsahujúci dva znaky, ktoré sa ho týkajú uvedený v prehľadnej **tabuľke** (aspoň 20 hodnôt jedného znaku).Určte , či sa jedná o kvalitatívne alebo kvantitatívne typy údajov. Vhodný typ **graf**u na znázornenie údajov- navrhnite a vytvorte ho. Vyslovte **hypotézy**, týkajúce sa vzťahov medzi sledovanými veličinami. Vypočítajte vzťah medzi týmito znakmi pomocou **koeficient**u **korelácie**. Zistite, či sa jedná o pozitívnu alebo negatívnu závislosť a určte **mieru závislosti**(slabá, mierna, silná).

Čo očakávate na základe získaných výsledkov?

Ak sa v súbore nachádzajú extrémne (odľahlé) hodnoty, urobte výpočet ešte raz bez tejto hodnoty a porovnajte výsledky.

K akým **záver**om ste dospeli?

Je vami vypočítaná závislosť príčinnou závislosťou? Ak áno, prečo? Ak nie prečo?

Porovnajte vyslovené hypotézy so štatistickými výpočtami. Zdôvodnite.

V projekte musí byť zreteľne uvedený jeho názov, meno, trieda a škola autora, školský rok.

Projekt musí byť odprezentovaný prostredníctvom dynamickej ppt prezentácie alebo statického posteru pred publikom (spolužiakmi).

Čas na vypracovanie projektu : cca 3 týždne

Termín realizácie : podľa dohody s vyučujúcim na vyučovacej hodine (harmonogram), v dňoch 16.IV. – 2. V. 2019 (môže byť aj skôr)

Hodnotí sa nápad, originalita, obsahová stránka podľa doporučeného návodu, spôsob a prejav študenta pri prezentácii.